CELEX: 32018D1868
Language: el
Date: 2018-11-28 00:00:00
Title: Eκτελεστική απόφαση (ΚΕΠΠΑ) 2018/1868 του Συμβουλίου, της 28ης Νοεμβρίου 2018, για την εφαρμογή της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη

29.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 304/32
               
            
         EΚΤΕΛΕΣΤΙΚΗ ΑΠΟΦΑΣΗ (ΚΕΠΠΑ) 2018/1868 ΤΟΥ ΣΥΜΒΟΥΛΙΟΥ
         της 28ης Νοεμβρίου 2018
         για την εφαρμογή της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31 παράγραφος 2,
         Έχοντας υπόψη την απόφαση (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ (1), και ιδίως το άρθρο 12 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 31 Ιουλίου 2015, το Συμβούλιο εξέδωσε την απόφαση (ΚΕΠΠΑ) 2015/1333.
                  
               
                     (2)
                  
                  
                     Στις 16 Νοεμβρίου 2018, η Επιτροπή του Συμβουλίου Ασφαλείας των Ηνωμένων Εθνών («ΣΑΗΕ»), η οποία συγκροτήθηκε δυνάμει της απόφασης ΣΑΗΕ 1970 (2011), προσέθεσε ένα πρόσωπο στον κατάλογο των προσώπων και οντοτήτων που υπόκεινται σε περιοριστικά μέτρα.
                  
               
                     (3)
                  
                  
                     Τα παραρτήματα Ι και ΙΙΙ της απόφασης (ΚΕΠΠΑ) 2013/2015 θα πρέπει συνεπώς να τροποποιηθούν αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα παραρτήματα I και ΙΙΙ της απόφασης (ΚΕΠΠΑ) 2015/1333 τροποποιούνται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 28 Νοεμβρίου 2018.
            
               
                  Για το Συμβούλιο
               
               
                  H Πρόεδρος
               
               J. BOGNER-STRAUSS
            
         
         
            (1)  ΕΕ L 206 της 1.8.2015, σ. 34.
      
      
         
            ΠΑΡΑΡΤΗΜΑ
            Το ακόλουθο πρόσωπο προστίθενται στον κατάλογο του παραρτήματος Ι της απόφασης (ΚΕΠΠΑ) 2015/1333:
            
               
                           «28.
                        
                        
                           
                              Όνομα: 1: Salah 2: Badi 3: δεν υπάρχει 4: δεν υπάρχει
                           
                              Βαθμός: δεν υπάρχει Χαρακτηρισμός: Ανώτατος διοικητής του ένοπλου μετώπου Al-Somood κατά της κυβέρνησης εθνικής συμφωνίας (GNA), γνωστού και ως Fakhr ή “Pride of Libya” και της Ταξιαρχίας Misratan Al Marsa Central Shield Ημερομηνία γέννησης: δεν υπάρχει Τόπος γέννησης: δεν υπάρχει Ισχυρό ψευδώνυμο: δεν υπάρχει Ασθενές ψευδώνυμο: δεν υπάρχει Εθνικότητα: δεν υπάρχει Αριθμός διαβατηρίου: δεν υπάρχει Αριθ. εθνικής ταυτότητας: δεν υπάρχει Διεύθυνση: δεν υπάρχει Ημερομηνία καταχώρισης:16 Νοεμβρίου 2018Άλλες πληροφορίες: Καταχωρίστηκε στον κατάλογο δυνάμει των παραγράφων 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων).
                           Καταχωρίστηκε στον κατάλογο δυνάμει της παραγράφου 22 στοιχείο α) της απόφασης 1970 (2011), της παραγράφου 4 στοιχείο α) της απόφασης 2174 (2014) και της παραγράφου 11 στοιχείο α) της απόφασης 2213 (2015).
                           Πρόσθετα στοιχεία:
                           
                                       —
                                    
                                    
                                       Ο Salah Badi προσπάθησε συστηματικά να υπονομεύσει την εξεύρεση πολιτικής λύσης στη Λιβύη, υποστηρίζοντας την ένοπλη αντίσταση. Πληροφορίες ανοικτής πηγής επιβεβαιώνουν ότι ο Salah Badi είναι ανώτατος διοικητής του ένοπλου μετώπου Al-Somood κατά της κυβέρνησης εθνικής συμφωνίας (GNA), γνωστού και ως Fakhr ή “Pride of Libya”, και της Ταξιαρχίας Misratan Al Marsa Central Shield.
                                    
                                 
                                       —
                                    
                                    
                                       Διαδραμάτισε ηγετικό ρόλο στις πρόσφατες συγκρούσεις στην Τρίπολη που άρχισαν στις 27 Αυγούστου 2018 και στις οποίες σκοτώθηκαν τουλάχιστον 115 άνθρωποι, οι περισσότεροι εκ των οποίων ήταν άμαχοι. Οι υπό την ηγεσία του δυνάμεις έλαβαν ειδική προειδοποίηση από την Αποστολή Στήριξης των Ηνωμένων Εθνών στη Λιβύη (UNSMIL) όταν αυτή κάλεσε όλα τα μέρη να παύσουν τις πράξεις βίας (και τους υπενθύμισε ότι η στόχευση αμάχων και των εγκαταστάσεών τους απαγορεύεται από το διεθνές ανθρωπιστικό δίκαιο).
                                    
                                 
                                       —
                                    
                                    
                                       Στα τέλη του 2016 και το 2017 ο Salah Badi ηγήθηκε ένοπλης πολιτοφυλακής η οποία επιτέθηκε επανειλημμένα στην Τρίπολη κατά της κυβέρνησης εθνικής συμφωνίας, προκειμένου να της αφαιρέσει την εξουσία και να επαναφέρει την μη αναγνωρισμένη “κυβέρνηση εθνικής σωτηρίας” του Khalifa Ghwell. Στις 21 Φεβρουαρίου 2017, ο Badi εμφανίστηκε δίπλα σε άρματα μάχης σε βίντεο στο YouTube, μαγνητοσκοπημένο έξω από το ξενοδοχείο Rixos στην Τρίπολη, και απείλησε ότι θα επιτεθεί κατά της μη αναγνωρισμένης κυβέρνησης εθνικής συμφωνίας. Στις 26 και 27 Μαΐου 2017, δυνάμεις της Fakhr Libya (“Pride of Libya”) υπό την ηγεσία του Salah Badi επιτέθηκαν σε τοποθεσίες της Τρίπολης, συμπεριλαμβανομένης της περιοχής Abu Sleem και του δρόμου προς το αεροδρόμιο. Αξιόπιστα δελτία τύπου ανέφεραν ότι οι δυνάμεις του Badi χρησιμοποίησαν στην επίθεση άρματα μάχης και βαρύ πυροβολικό, κάτι που επιβεβαιώνεται και από τα μέσα κοινωνικής δικτύωσης.».
                                    
                                 
                     
            Το ακόλουθο πρόσωπο προστίθεται στον κατάλογο του παραρτήματος ΙΙΙ της απόφασης (ΚΕΠΠΑ) 2015/1333:
            
               
                           «28.
                        
                        
                           
                              Όνομα: 1: Salah 2: Badi 3: δεν υπάρχει 4: δεν υπάρχει
                           
                              Βαθμός: δεν υπάρχει Χαρακτηρισμός: Ανώτατος διοικητής του ένοπλου μετώπου Al-Somood κατά της κυβέρνησης εθνικής συμφωνίας (GNA), γνωστού και ως Fakhr ή “Pride of Libya” και της Ταξιαρχίας Misratan Al Marsa Central Shield Ημερομηνία γέννησης: δεν υπάρχει Τόπος γέννησης: δεν υπάρχει Ισχυρό ψευδώνυμο: δεν υπάρχει Ασθενές ψευδώνυμο: δεν υπάρχει Εθνικότητα: δεν υπάρχει Αριθμός διαβατηρίου: δεν υπάρχει Αριθ. εθνικής ταυτότητας: δεν υπάρχει Διεύθυνση: δεν υπάρχει Ημερομηνία καταχώρισης: 16 Νοεμβρίου 2018Άλλες πληροφορίες: Καταχωρίστηκε στον κατάλογο δυνάμει των παραγράφων 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων).
                           Καταχωρίστηκε στον κατάλογο δυνάμει της παραγράφου 22 στοιχείο α) της απόφασης 1970 (2011), της παραγράφου 4 στοιχείο α) της απόφασης 2174 (2014) και της παραγράφου 11 στοιχείο α) της απόφασης 2213 (2015).
                           Πρόσθετα στοιχεία:
                           
                                       —
                                    
                                    
                                       Ο Salah Badi προσπάθησε συστηματικά να υπονομεύσει την εξεύρεση πολιτικής λύσης στη Λιβύη, υποστηρίζοντας την ένοπλη αντίσταση. Πληροφορίες ανοικτής πηγής επιβεβαιώνουν ότι ο Salah Badi είναι ανώτατος διοικητής του ένοπλου μετώπου Al-Somood κατά της κυβέρνησης εθνικής συμφωνίας (GNA), γνωστού και ως Fakhr ή “Pride of Libya” και της Ταξιαρχίας Misratan Al Marsa Central Shield.
                                    
                                 
                                       —
                                    
                                    
                                       Διαδραμάτισε ηγετικό ρόλο στις πρόσφατες συγκρούσεις στην Τρίπολη που άρχισαν στις 27 Αυγούστου 2018 και στις οποίες σκοτώθηκαν τουλάχιστον 115 άνθρωποι, οι περισσότεροι εκ των οποίων ήταν άμαχοι. Οι υπό την ηγεσία του δυνάμεις έλαβαν ειδική προειδοποίηση από την Αποστολή Στήριξης των Ηνωμένων Εθνών στη Λιβύη (UNSMIL) όταν αυτή κάλεσε όλα τα μέρη να παύσουν τις πράξεις βίας (και τους υπενθύμισε ότι η στόχευση αμάχων και των εγκαταστάσεών τους απαγορεύεται από το διεθνές ανθρωπιστικό δίκαιο).
                                    
                                 
                                       —
                                    
                                    
                                       Στα τέλη του 2016 και το 2017 ο Salah Badi ηγήθηκε ένοπλης πολιτοφυλακής η οποία επιτέθηκε επανειλημμένα στην Τρίπολη κατά της κυβέρνησης εθνικής συμφωνίας, προκειμένου να της αφαιρέσει την εξουσία και να επαναφέρει την μη αναγνωρισμένη “κυβέρνηση εθνικής σωτηρίας” του Khalifa Ghwell. Στις 21 Φεβρουαρίου 2017, ο Badi εμφανίστηκε δίπλα σε άρματα μάχης σε βίντεο του YouTube μαγνητοσκοπημένο έξω από το ξενοδοχείο Rixos στην Τρίπολη και απείλησε ότι θα επιτεθεί κατά της μη αναγνωρισμένης κυβέρνησης εθνικής συμφωνίας. Στις 26 και 27 Μαΐου 2017, δυνάμεις της Fakhr Libya (“Pride of Libya”) υπό την ηγεσία του Salah Badi επιτέθηκαν σε τοποθεσίες της Τρίπολης, συμπεριλαμβανομένης της περιοχής Abu Sleem και του δρόμου προς το αεροδρόμιο. Αξιόπιστα δελτία τύπου ανέφεραν ότι οι δυνάμεις του Badi χρησιμοποίησαν στην επίθεση άρματα μάχης και βαρύ πυροβολικό, κάτι που επιβεβαιώνεται και από τα μέσα κοινωνικής δικτύωσης.».